Model

Cartas da rollas

|  |
| --- |
| Simon Spiller, trenader da ballape per la selecziun U14Ti es trenader da ballape d'ina squadra U14. Roman Müller è in fitg bun giugader da ballape en sia squadra e ses trenader al ha cusseglià per la selecziun. Ti has gia vis el sin la plazza, nua ch'el ha fatg ina fitg buna impressiun. Avant che ti ta decidas però definitivamain per el, vuls ti vesair tge infurmaziuns che ti chattas anc davart el. Cun agid d'ina maschina da tschertgar chattas ti il protocol da WhatsApp ed al legias tras. Tge raquintas ti a tes trenader assistent Oli Zuber davart Roman? Es ti anc adina da l'opiniun ch'el saja adattà? Ha el la disciplina necessaria? È el saun?Cumenza uschia: «Jau hai tschertgà infurmaziuns davart Roman Müller …» |

|  |
| --- |
| Heinrich Unterseer, spezialist da reclamaTi es spezialist da reclama e vuls vender differents products a Roman. Tge offrissas ti tut ad el? Cumenza uschia: «Jau vendess ils suandants products a Roman …» |

|  |
| --- |
| Rahel Indergut è en la classa parallela dad Olaf e Roman, inamurada da RomanTi es inamurada da Roman ed has perquai googlà el. Ti fruntas sin il protocol da WhatsApp e legias tras quel. Ti na sas betg che Sandy è sia cusrina. Tge pensas ti da Roman? Vuls anc adina el sco ami? Ti telefonas immediat a tia meglra amia e raquintas quai che ti has legì.Cumenza uschia: «Ti na crais betg tge che jau hai chattà ora da Roman …» |

|  |
| --- |
| Maria Müller, mamma da RomanIl trenader da ballape da Roman raquinta a tai che intgins protocols da WhatsApp da Roman sajan vegnids publitgads en l'internet. Ti has tema che la publicitad pudess avair access a datas privatas e tschertgas perquai tezza ils protocols en l'internet e legias els.Ti vegns a savair che Roman ha ditg manzegnas a tai e ch'el è ì cun skateboard mesemna empè da frequentar las lecziuns supplementaras.Tge pensas ti ussa da Roman? Tge schessas ti en il discurs cun Roman?Cumenza uschia: «Jau n'avess betg pensà che ...» |

|  |
| --- |
| TiTge pensas ti da Roman? Co giuditgassas ti el? Tge ta para bun e tge betg? Cumenza uschia: «Jau pens che Roman ...» |

|  |
| --- |
| Dino Müller, bab da Roman Il trenader da ballape da Roman raquinta a tai che intgins protocols da WhatsApp da Roman sajan vegnids publitgads en l'internet. Ti has tema che la publicitad pudess avair access a datas privatas e tschertgas perquai tez ils protocols en l'internet e legias els.Ti vegns a savair che Roman ha ditg manzegnas a tai e ch'el è ì cun skateboard mesemna empè da frequentar las lecziuns supplementaras.Tge pensas ti ussa da Roman? Tge schessas ti en il discurs cun Roman?Cumenza uschia: «Jau n'avess betg pensà che ...» |

|  |
| --- |
| Roman Müller, scolar, ses protocols èn vegnids publicsPonderescha tge che las suandantas persunas pudessan pensar da tai, cura ch'ellas legian ils protocols da chat:* Simon Spiller, il trenader da ballape d'ina squadra U14. El vul s'infurmar, sche ti has disciplina ed es saun avunda per giugar cun la selecziun.
* Heinrich Unterseer, spezialist da reclama. El vul vender a tai products ch'el pensa che ti pudessas duvrar.
* Rahel Indergut, ina scolara da tia classa parallela. Ella è inamurada da tai e googlescha tai per survegnir dapli infurmaziuns davart tai.
* Tes geniturs Maria e Dino Müller. Il trenader da ballape raquinta ad els ch'ils protocols da chat sajan online. Perquai ch'els fan quitads, vulan els sezs leger quels.

Ulteriuras infurmaziuns davart tai:* Sandy è tia cusrina e vus as chapis fitg bain. Tschel di avais vus discurrì da differentas chautschas da jeans, sin quai has ti tramess ad ella il maletg cun il roboter travestgì.
* Olaf è tes meglier ami, cun el vas ti savens cun skateboard.
* Mesemna passada avessas ti atgnamain gì lecziuns supplementaras, cunquai che tes scolast era però malsaun, es ti ì cun skateboard cun Olaf senza infurmar tes geniturs.
* Tschel di ha insatgi engulà tes velo, schebain che ti avevas serrà giu el. Ti has stuì ir tar la polizia e pajar in chasti da quaranta francs, perquai che ti avevas mess il velo en in lieu betg lubì.
* Tes giavisch è da far part da la selecziun da ballape U14. Ti duessas prest survegnir in invit ad in trenament da prova.
* Cun ir cun skateboard has ti duas giadas stort in det, ti has però adina pudì dar ballape.
* Durant l'ultim trenament has ti rut ora in dent en in duel ed has perquai stuì ir tar il dentist.
* Cun Olaf e Sandy has ti ina giada fatg uschè tuppas sgnoccas davart il lavar ils dents ch'igl è dapi lura in running-gag da scriver a tai da lavar ils dents.
* Perquai che ti has problems da ta durmentar, es ti savens alert fin mesanotg e legias en letg u das gieus cun il telefonin.
* Ils raps per las rullettas dal skateboard has ti survegnì da tia tatta. Ti has persuenter stuì gidar ella da zerclar l'iert.
 |